ຮອງນາຍົກລັດຖະມົນຕີ ຫງວຽນຊວນຟຸກ ປະດັບຫຼຽນໄຊເອກະລາດຊັ້ນ 2 ໃຫ້ລັດຖະມົນຕີລາວ
ທ່ານຮອງນາຍົກລັດຖະມົນຕີ ຫງວຽນຊວນຟຸກ ປະດັບ
ຫຼຽນໄຊເອກະລາດຊັ້ນ 2 ໃຫ້ທ່ານ ສົມມາດ ພົນເສນາ
(ພາບ: baochinhphu.vn)
ວັນທີ 9/10, ຢູ່ຮ່າໂນ້ຍ, ໂດຍຮັບສິດມອບໝາຍ.ຂອງປະທານປະເທດ ຫວຽດນາມ ແລະ ໄດ້ຮັບການຕົກລົງຂອງນາຍົກລັດຖະມົນຕີ, ທ່ານຮອງນາຍົກລັດຖະມົນຕີ ຫງວຽນຊວນຟຸກ, ປະທານອະນຸກຳມະການຮ່ວມມື ຫວຽດນາມ - ລາວ ໄດ້ປະດັບຫຼຽນໄຊເອກະລາດຊັ້ນ 2 ໃຫ້ທ່ານ ສົມມາດ ພົນເສນາ, ລັດຖະມົນຕີວ່າການກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ສປປ ລາວ, ອະດີດເປັນລັດຖະມົນຕີວ່າການກະຊວງໂຍທາທິການ ແລະ ຂົນສົ່ງ ລາວ. ນີ້ແມ່ນລາງວັນສູງສົ່ງ ເຊິ່ງພັກ ແລະ ລັດ ຫວຽດນາມ ມອບໃຫ້ ເພື່ອແນໃສ່ຮັບຮູ້ບັນດາການປະກອບສ່ວນຕັ້ງໜ້າຂອງທ່ານ ສົມມາດ ພົນເສນາ ໃຫ້ສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ຫວຽດນາມ - ລາວ ເວົ້າລວມ ກໍຄືການຮ່ວມມືລະຫວ່າງຂະແໜງຄົມມະນາຄົມຂົນສົ່ງ 2 ປະເທດເວົ້າສະເພາະ.
(ແຫຼ່ງຄັດຈາກ VOV)